钦定古今图书集成/明伦汇编/氏族典/第396卷 > 李质
## 钦定古今图书集成/明伦汇编/氏族典/第396卷 > 李质

按掾曹《名臣录》：“质字文彬，号樵云。其先开封祥符人。
宋季有仕德庆者，因家焉。质生颖悟，器度宏伟，博习
经史，沈浮府掾中，以泽物为己任。亡何，中原扰攘，质
起，构义兵，捍乡里。及德庆路陷，士民戴推质守之。太
祖定鼎金陵，遣师南讨。洪武戊申，平章廖忠、参政朱
亮祖总师至，质全城归附。上嘉之，就擢中书断事。五”
年，授刑部侍郎，寻升本部尚书，拜浙江行省参知政
事。居数年，惠流两浙。召还，致政于京师。八年，复起为
靖江王府右相。后王坐事去国，质随终焉。质性孝友，
暮年尢，工于诗，有《樵云集》若干卷，藏于家。

===李文忠===按《明外史李文忠传》：“文忠，字思本，小字保儿，盱眙人，
太祖姊子也。母死，父贞携之谒太祖于滁阳，太祖抚
以为子，赐姓朱氏。年十九，以舍人将亲军从援徐州，
破天完军，骁勇为诸军冠。拜浙东行省左丞，加荣禄
大夫，浙江行省平章政事，复姓李氏。洪武二年，以偏
将军同常遇春出塞，薄上都，走元帝。明年，授大都督”
府左都督，封曹国公，同知军国事。文忠颇好学问，通
晓经义，为诗歌可观。十六年卒。谥“武靖。”文忠三子：景
隆、增枝、芳英。